GiliGold/VAD_KnessetCorpus huggingface dataset:
חיים רמון: מדברים רק על צדק חברתי ועל חלוקה, אבל ברגע שמשנים את האחוז שהולך למדינה, זה לא רק יותר צדק אלא זה גם יביא לצמיחה כלכלית.
חיים רמון: זאת אומרת, לא רק שזה יהיה יותר צודק ואפשר יהיה לפתור את בעיות החינוך, אלא גם תהיה צמיחה כלכלית ועל ידי זה גם יהיו יותר הכנסות למדינה.
חיים רמון: זה לא נגמר רק באותו סכום שהולך למדינה.
ציון פיניאן: גברת חגית חובב, יושבת ראש המרכז לקידום צדק חברתי.
חגית חובב: רציתי להוסיף על מה שנאמר כאן.
חגית חובב: כל אחד מהמשרדים בא ומציף בפניכם את תוכנית העבודה שלו במסגרת דיוני התקציב.
חגית חובב: טוב תעשה הוועדה אם היא תשאל אותו בנושא מצב העוני, איך המשרד במסגרת התקציב הספציפי ותוכנית העבודה לשנה הבאה מתכוונים לטפל בנושא, נושא שנמצא באחריותו.
חגית חובב: דבר נוסף הוא עניין של מס הכנסה שלילי שבעבר הוצמד לתוכנית אורות לתעסוקה.
חגית חובב: מדובר על כך שירחיבו אותו ואנחנו סבורים שזה אחד הכלים שרצוי שוב לשקול את הרחבתו ללא שום קשר לתוכנית אורות לתעסוקה.
ציון פיניאן: קו לעובד, חנה זהר.
חנה זהר: תודה.
חנה זהר: אני רוצה להמשיך את דברי חברתי מהאגודה לזכויות האזרח שנגעה בנושא האכיפה.
חנה זהר: חלק מאותם עובדים שהפכו להיות עניים, זה משום שהפרו את זכויותיהם ומעסיקיהם פגעו בהם.
חנה זהר: היקף הפגיעה בזכויות העובדים הוא גדול ורחב.
חנה זהר: מהזווית שלנו, של אלה שמסייעים להם לקבל את זכויותיהם בחזרה, אנחנו מרגישים שאנחנו נמצאים בג'ונגל שאין בו הגבלות ואין בו מידות.
חנה זהר: אנחנו מקדמים מדינה יהודית שאמורה להישען על התורה ואחד הערכים ואחד הדגשים הוא כיבוד הזכויות של השכיר, לא להלין את שכרו, אבל אנחנו לא רואים את זה בשטח.
חנה זהר: הממשלה שלנו לא נשענת על הערך הזה.
חנה זהר: אנחנו כן רואים את כיבוד הזכויות של המעסיקים.
ציון פיניאן: נמצא כאן נציג משרד האוצר?
מיכל צוק: עלו כאן הרבה דברים ואני אנסה להתייחס לפחות לחלקם.
מיכל צוק: לדעתי אולי צריך להתחיל דווקא בנתונים שהוצגו כאן מטעם הביטוח הלאומי על תחולת העוני בקרב משקי הבית.
מיכל צוק: אני חושבת שמהם כן אפשר להסיק בצורה מאוד ברורה על הכלי או על הדרך המרכזית לנסות ולצמצם את תחולת העוני.
מיכל צוק: חלק מהפעילות הוא בעצם שינויים רגולטוריים בתוך הממשלה באופן שבו עוסקים בתחום התעסוקה.
מיכל צוק: יהיה ממונה במשרד התעשייה שבעצם יהיה ממונה על כל התחום של משרד התעסוקה כדי לאפשר ראייה כוללת של הנושא.
מיכל צוק: תוספת מאוד משמעותית שניתנה לנושא מעונות היום, כפי שהוועדה מכירה בתקציב של 2011 ו-2012, תוכנית שבעיקרה באה להרחיב מאוד את השירות ואת הסבסוד שנותנת המדינה כהשתתפות בנושא של מעונות יום, בנושא של צהרונים, בנושא של משפחתונים על מנת לסייע לנשים לצאת לעבודה ולנשים עובדות בנושא של עלויות התשלום של שמירה על הילדים.
מיכל צוק: זה צעד מאוד משמעותי שנעשה.
מיכל צוק: היו"ר משה גפני שב לנהל את הישיבה
משה גפני: הורידו את גיל הילדים שיכולים להיות.
משה גפני: הממשלה הורידה  את הגיל.
מיכל צוק: אתה מתכוון לגיל 3?
משה גפני: מגיל 9 לגיל 5. יש הרבה צהרונים שלא מקבלים אישורים.
משה גפני: יש הרבה בעיות.
מיכל צוק: בטוח שיש בעיות.
משה גפני: בטוח, זה לא דבר טוב.
משה גפני: למה זה צריך להיות בטוח?
משה גפני: הרי הנושא של התוספת של הצהרונים שאנחנו הוספנו כאן בוועדה, ואחר כך זה בא להחלטת ממשלה, זה בעקבות זה שאנחנו ביטלנו, על פי בקשתכם, את פסיקת הבג"ץ בנושא של ההכרה בהוצאות מטפלות.
משה גפני: הממשלה עמדה בהחלטה, אבל היא עושה שינויים שהם שינויים לרעת האימהות העובדות.
מיכל צוק: אני אתייחס לזה.
משה גפני: תשאירי את ההערה שלי באוויר.
מיכל צוק: בכל זאת אני אשמח להתייחס בהיבט הזה שמה שהוצג בפני הוועדה, זה בהחלט מה שתוקצב גם בנושא של צהרונים.
מיכל צוק: ההסכמה עם הוועדה הייתה על גילאי אפס עד חמש ומאחר שהתקציב הוא גדול יותר אפילו מהתוספת של הוועדה, אנחנו העברנו לאחרונה בהחלטת ממשלה הרחבה גם לגילאים קצת יותר מבוגרים, מבלי לפגוע בתוספת המשמעותית של 180 מיליון שקלים שניתנה בהמשך לדיונים כאן עם ועדת הכספים והוועדה לקידום מעמד האישה.
קריאה: לאיזה כיוון האכיפה?
קריאה: לנושא של עובדים זרים?
מיכל צוק: גם וגם.
מיכל צוק: יש נושא של אכיפה – ואני מתייחסת לנושא השכר – גם של עובדים זרים וגם של עובדים ישראלים.
מיכל צוק: אגב, בראייה שלנו הדברים גם קשורים אחד בשני, כי אין ספק שכאשר נכנסים עובדים זרים לתחום מסוים, השכר בו יורד ועובדים ישראלים נפלטים.
מיכל צוק: זאת אומרת, כל הבעיות שעלו כאן, חלק מהן נובע גם מכך ולכן אנחנו אוכפים גם וגם.
אסנת פלד לוי: רק למען הפרוטוקול.
אסנת פלד לוי: זה עדיין רבע מהתקן.
מיכל צוק: אני חושבת שכאשר מסתכלים ברמת התהליך וברמת התוספות שניתנות לאורך השנים, ניתנו וניתנות גם בתקציב הנוכחי.
משה גפני: תצטרכו בסוף 2011 לבוא ולדווח לנו על כל העניין.
משה גפני: בגלל הדיווח המקוון.
מיכל צוק: במסגרת הצעת החוק שאושרה לקריאה שנייה ושלישית, יהיה דיווח.
מגלי והבה: אנחנו נדווח על מה אנחנו עשינו מבחינת הקצאות תקציביות והגדלת קצבאות תקציביות לאלה שסובלים מעוני לסוגיו.
משה גפני: למי נדווח?
מגלי והבה: לאותם ארגונים שהם שותפים.
משה גפני: אנחנו מאשרים מה שהממשלה מבקשת.
מגלי והבה: אין לנו תפקיד כאן.
מגלי והבה: אנחנו חותמת הגומי של הממשלה.
משה גפני: לא אמרתי חותמת גומי.
מגלי והבה: לשם מה הדיון, אם בסופו של דבר אנחנו מאשרים?
משה גפני: זאת שאלה מאוד טובה.
משה גפני: אני דיברתי רק מבחינת הפרוצדורה.
משה גפני: אנחנו לא מעבירים כסף.
משה גפני: אנחנו מאשרים או לא מאשרים כאשר הממשלה מבקשת העברות תקציביות.
משה גפני: יש לנו את הכוח לווסת את זה באופן כזה שהממשלה תבין שאם היא לא תדאג לנושא של העניים ולמיגור העוני, יכולה להיות לה בעיות בוועדה כמו שקורה כאן מפעם לפעם.
משה גפני: אנחנו לא מעבירים כסף אלא אנחנו מאשרים מה שהממשלה מבקשת והיה לי הרבה מה לומר לה בעניין הזה, אבל נשאיר את זה.
משה גפני: אם כן, זה מתחיל ב-2011.
מיכל צוק: תחולה ארצית של מס הכנסה שלילי תהיה החל בשנת 2011.
מיכל צוק: כדי לא לגזול מזמנכם, אני אומר עוד משפט בנושא של מגזרים שונים.
מיכל צוק: אנחנו נוקטים ומרחיבים פעולות על מנת להגביר את התעסוקה בקרב מגזר המיעוטים, המגזר החרדי.
משה גפני: החרדים, לא צריך כי יש לנו 4.5 מיליארד שקלים.
משה גפני: דרך אגב, זה יצא מהאוצר.
משה גפני: אני לא יודע מי באוצר, אבל זה יצא מהאוצר.
מיכל צוק: לא יודעת על מה אתה מדבר.
משה גפני: סיוע לזוגות צעירים ברכישת דירה, עלות 2 מיליארד שקלים.
משה גפני: למה זה חרדים?
משה גפני: אין זוגות צעירים חילוניים?
משה גפני: אני פשוט לא הסתובבתי במדינה בזמן האחרון.
משה גפני: מה זה סיוע לזוגות צעירים לרכישת דירה?
משה גפני: תוספת לתקציב הישיבות – לא ביקשתי תוספת לתקציב הישיבות.
משה גפני: לא הבנתי, אבל אני לא חייב להבין הכל.
משה גפני: כאמור, חרדים לא צריך כי בלאו הכי אתם לא נותנים.
משה גפני: יש רק סעיפים אבל לא נותנים כלום.
מיכל צוק: אולי עוד שני דברים מרכזיים.
מיכל צוק: נושא של פעילות והגברת הפעילות בנושא של עובדים זרים, גם באכיפה אבל גם בנושא השכר.
אשרת מימון: מה היערכות משרד האוצר בהתאם לדוח OECD?
מיכל צוק: מכלול הפעולות שציינתי כאן, הם בין יתר הדברים שהממשלה עושה או אחד הדברים המרכזיים שהממשלה עושה על מנת להתמודד עם הנתונים.
משה גפני: אני מעריץ אותך על כך שאת מציגה תמונה ורודה.
משה גפני: אנחנו תמיד מדברים על אותה מדינה.
ברוך עובדיה: מכיוון שקיבלתי דקה אני רוצה לומר שיש קבוצה של אנשי חינוך, אנשי טיפול, עבודה סוציאלית ואחרים שמטפלים בבני אדם ובעיקר באוכלוסיות העניות ששכרם נמוך במידה כזאת שזה יוצר בעיה גדולה מאוד מבחינת מוטיבציה וגם מבחינת היכולת להגיע לתפוקות גבוהות יותר בעבודה.
ברוך עובדיה: אני מציע לא להתייחס אליהם כאל עובדים עניים אבל להתייחס אל הקבוצה הזאת כאל קבוצה שצריך להבטיח רמת הכנסה שתגביר את היכולת שלה לעשות את עבודתה בצורה הרבה יותר אפקטיבית.
משה גפני: ועדת הכספים רואה בדאגה גוברת את התפתחות ממדי העוני בחברה הישראלית משנה לשנה, פערי המעמדות שאין להם אח ורע במדינות ה-OECD או בעולם המערבי בכלל.
משה גפני: אנחנו רואים בזה פצצת זמן מתקתקת, אנחנו רואים בזה סכנה חברתית קיומית והממשלה חייבת לטפל בעניין הזה בכל האמצעים העומדים לרשותה.
משה גפני: אנחנו גם ניתן את דעתנו כדי לצמצם את הפערים ולסייע לעניים, לעובדים העניים, גם בתקציב המדינה.
ציון פיניאן: שר בלי תיק.
משה גפני: למנות אחד מהשרים וזה כדי שלא יאמרו שאני מתכנן הרחבת הקואליציה.
משה גפני: לא. למנות אחד מהשרים הקיימים.
משה גפני: המסר הוא להקים משרד שתפקידו יהיה לטפל במאבק למיגור העוני ולגשר על הפערים.
משה גפני: בראש המשרד יעמוד אחד השרים המכהנים בממשלה.
משה גפני: על סדר היום הצעת חוק ההתייעלות הכלכלית (תיקוני חקיקה ליישום התכנית הכלכלית לשנים 2009 ו-2010), התשס"ט-2009 – פרק כ"ח, סעיפים 165(15) ו-17(יא) – דוח רבעוני.
אמנון כהן: רצינו לקדם אותו.
משה גפני: רצינו לקדם אותו, לבטל את בית החולים באשדוד, ונאמר שיש החלטת ממשלה אלא שיש ויכוח לגבי מי שיבנה אותו.
משה גפני: אם כן, את זה הורדנו מסדר היום.
משה גפני: אני רוצה לומר שלא אהבתי את הדיון שהתקיים ביום רביעי מכיוון שהיה איש רשות המסים שביקש לומר משהו, אבל נאמר לו על ידי רשות המסים שלא יאמר.
משה גפני: אני לא אסכים לדבר כזה.
משה גפני: אני עובר על זה לסדר היום, אבל אני רוצה שנדע שכאשר פקיד כלשהו ממשרד ממשלתי רוצה וחייב לומר את הדברים שלו, הוא יהיה חייב לומר אותם כאן.
משה גפני: עם כל הכבוד, לא כל השכל נמצא בממשלה וצריך לשמוע את כל הדברים.
משה גפני: אני לא אומר את הדברים דווקא בנושא הזה.
משה גפני: אם יקרה מקרה כזה שיבוא פקיד וירצה לומר את דברו, והוא חייב לומר את דברו – אנחנו בסופו של דבר מחליטים – אם לא יאפשרו לו לדבר ואם זה יהיה חוק ממשלתי, החוק יחזור לממשלה.
משה גפני: אנחנו לא נמצאים ברפובליקת בננות.
משה גפני: אנחנו צריכים לאשר דברים ואחרי כן אנחנו חוטפים את הביקורת שאומרת למה אישרנו כך ולמה אישרנו אחרת.
משה גפני: אנחנו עומדים בחזית מול הציבור, לא הממשלה, אפילו לא שרי הממשלה ובוודאי לא פקידי הממשלה.
משה גפני: מי שעומד בחזית, זאת ועדת הכספים.
משה גפני: אנחנו מקבלים אחרי כן את הביקורת ולפעמים היא ממש מוצדקת.
משה גפני: גם בחוק הזה נקבל ביקורת, אבל בסדר, אנחנו הולכים לזה בעיניים פקוחות.
משה גפני: זה חוק שלא מיטיב עם הציבור.
משה גפני: יכול להיות שהוא מיטיב עם ההתנהלות.
משה גפני: אני רוצה לומר לאיזה הסכמות הגענו.
משה גפני: קודם כל, הדיווח המקוון לא יהיה אחת לחודש או אחת לחודשיים אלא יהיה אחת לארבעה חודשים.
משה גפני: במידה ששר האוצר ירצה באיזשהו שלב לצמצם את התקופה, הוא יהיה רשאי לצמצם את התקופה באישורה של ועדת הכספים.
שגית אפיק: לחודשיים.
משה גפני: הממשלה תצטרך לבוא לוועדת הכספים ולדווח על יישום החוק הזה מכיוון שהטענה שנטענה היא שבעניין הזה אנחנו עוסקים במעסיקים אבל יש גם את העובדים שמקבלים שכר נמוך ויהיו זכאים למס הכנסה שלילי.
משה גפני: אחת הטענות היא שהחוק הזה מיטיב גם לגבי נושא הקצבאות בביטוח הלאומי, המידע יהיה זמין יותר ומהיר יותר.
משה גפני: הדבר הנוסף הוא שברגע שיצטרכו לקבל מס הכנסה שלילי, ככל שהמידע יהיה זמין יותר, יקבלו את המפרעות – נדמה לי שזאת המילה שהם אמרו – בזמן.
משה גפני: לאחר מכן יצטרכו לבוא לכאן, לוועדת הכספים, לדווח על יעילות החוק ועל ההשלכות שלו לגבי הדברים האחרים.
משה גפני: לא נגדיר שזה דווקא לגבי מס הכנסה שלילי אלא באופן כללי.
יהודה נסרדישי: ברשותך, זה רק מעביד.
משה גפני: מה שסוכם.
משה גפני: עוסק פטור, מתחיל ב-2013.
יהודה נסרדישי: תרשה לי להעיר הערה.
משה גפני: אני ארשה לך.
משה גפני: אני אתן לך את כל הבמה.
יהודה נסרדישי: לגבי עוסק זעיר, אם הוא לא מעסיק עובדים, אין משמעות לחוק.
משה גפני: אני אומר לך מה סיכמנו.
משה גפני: אף אחד לא אמר לי כאשר ישבנו אצלי שיש עוסק כזה ועוסק אחר.
משה גפני: אני לא מבין בכלל במס הכנסה.
חיים אורון: אמרו לך מעסיק, והמשמעות  היא מה שהוא אמר לך עכשיו.
משה גפני: ומה לא?
חיים אורון: יש עוסק שהוא לא מעביד והוא מוכר לך טליתות ואין לו עובדים.
יהודה נסרדישי: לגביו אין בעיה.
חיים אורון: הוא לא בסיפור הזה.
אמנון כהן: הוא לא צריך להגיש בקשה.
משה גפני: תכף נראה.
משה גפני: לגבי העוסק הפטור, תכף נשמע מה אומר יהודה.
משה גפני: לגבי הפטור, זה יתחיל ב-2013.
משה גפני: כל התהליך שאמרתי על 2012 במקרה הרגיל, כל התהליך הזה יהיה ב-2013.
שגית אפיק: על מי שאינו עוסק מורשה.
משה גפני: מי שאיננו עוסק פטור.
משה גפני: מי שעוסק פטור, לא תחול לגביו חתימה אלקטרונית.
משה גפני: אם אין לי אינטרנט בבית, אני יכול לבוא לעמדות שלכם?
יהודה נסרדישי: את זה כבר פתרתי.
משה גפני: אני מבקש שתאמר לפרוטוקול.
משה גפני: לי אין אינטרנט בבית, אני מעסיק, אני עכשיו נכנס כאן לדיווח מקוון אינטנסיבי, מה הפתרון שאתה נותן לי?
יהודה נסרדישי: אותו פתרון שנתתי לך לשידור חשבוניות של העוסקים הפטורים, כאשר העלית את הבעיה ואמרת שאין להם אינטרנט.
יהודה נסרדישי: הצבתי עמדות אינטרנט בכל פקידי השומה והם יבואו לשם ויקבלו את השירות.
יהודה נסרדישי: לעניין העוסקים הפטורים שהם מעבידים עובדים.
יהודה נסרדישי: התווספה אוכלוסייה נוספת במשא ומתן שקיימנו מול לשכות המייצגים.
יהודה נסרדישי: גם מעסיק שמעסיק עד ארבעה עובדים יידחה ל-2013.
יהודה נסרדישי: אלה הסכמות אליהן אני הגעתי.
יהודה נסרדישי: גם פטור וגם ארבעה עובדים שהוא מעסיק, זה יידחה ל-2013.
משה גפני: זאת אומרת, אנחנו צריכים לנסח בחוק או עוסק פטור או מי שמעסיק עד ארבעה עובדים.
שגית אפיק: לא משנה מה הכנסתו.
יהודה נסרדישי: רק משפט אחד אני אומר ואולי לצורך הפרוטוקול.
יהודה נסרדישי: ביומיים האחרונים ניהלתי משא ומתן על הנושא הזה.
יהודה נסרדישי: אתה רואה שהמייצגים לא נמצאים כאן וכנראה זה בגלל שהגענו אתם להסכמות.
משה גפני: לא. אני מתנצל.
משה גפני: זה לא המצב.
משה גפני: המצב הוא שאתם ביקשתם שינויים בסדר היום.
משה גפני: בהתחלה העברנו את הדיון לשעה 12 על פי בקשתך, אחרי כן הקדמנו את הדיון ל-10 על פי בקשתו.
משה גפני: אמרתי לטמיר שיעשה מה שהם מבקשים כי הרי זה סדר היום ואנחנו נסתדר.
משה גפני: התקשר אלי יהודה טלמון ואמר לי שהוא מבקש שנדחה את הדיון לשעה 12 כדי שהוא יספיק להגיע.
יהודה נסרדישי: תרשה לי לומר הערה נוספת לפרוטוקול.
יהודה נסרדישי: במהלך משא ומתן, סעיף ההסמכה שכתוב בחקיקה, אני לא הייתי מודע לו, אבל יחד עם זאת הוא לא עלה בדיונים שלי מול לשכת המייצגים.
יהודה נסרדישי: אני פשוט רוצה שזה יירשם.
יהודה נסרדישי: סעיף ההסמכה שכתוב בהצעת החוק שנסמיך ונקצר לחודשיים, אני מודה שאייל לא היה אתי ולא העליתי אותו בדיון שהתקיים.
יהודה נסרדישי: לא שאני מתנגד לסעיף הזה, אבל הוא לא היה חלק במשא ומתן ובהסכמות אליהן הגעתי עם כל לשכות המייצגים.
משה גפני: אני בעד להוריד את זה.
יהודה נסרדישי: לא, לא להוריד אלא אני רוצה שזה ייאמר.
יהודה נסרדישי: יש כאן התנגדות של אגף התקציבים.
משה גפני: אני לא אשנה שום דבר מהסיכום, אבל אם נציג הממשלה הוא הנציג הכי בכיר שנמצא כאן, אם הוא מבקש להוריד את זה, אני  מסכים.
יהודה נסרדישי: אני אומר אילו הסכמות היו לי בסעיף הזה.
יהודה נסרדישי: האמירה הזאת נעלמה מבינתי.
יהודה נסרדישי: לא היו לי הניירות ולא היה לי כלום.
יהודה נסרדישי: במשא ומתן שסגרתי אתם  - ומה שאמרת, זה בדיוק מה שסגרתי אתם – סעיף ההסמכה לא עלה לדיון.
משה גפני: ומסכימים להוריד את זה?
אייל אפשטיין: מבחינת האישור של הדבר הזה, זה למעשה מונע מאתנו להגיע בתיקון חקיקה ראשי בהנחה ששר האוצר וועדת הכספים ביחד, גם וגם, יגיעו להבנה שצריך לקצר.
אייל אפשטיין: לכן בדרך כלל שר האוצר נסמך על המלצת מנהל רשות המסים ולוועדת הכספים יש את הסמכות לקבל או לא לקבל כי האישור הוא אישור שלה.
אייל אפשטיין: אני חושב שבסופו של דבר יש כאן מנגנון שמספיק מאזן.
אייל אפשטיין: עכשיו זה ארבעה חודשים, אבל במידה שנרצה לקצר, יהיה כאן דיון.
אייל אפשטיין: לכן אני לא רואה טעם להוריד את זה.
משה גפני: יהודה אומר שזה לא עלה.
חיים אורון: זה לא עלה, אבל זאת הכנסת.
חיים אורון: אולי אנחנו מיותרים.
משה גפני: לא, אנחנו לא מיותרים.
חיים אורון: ישלחו לנו את הסיכום באי-מייל.
משה גפני: אנחנו רוצים לחדד את הוויכוח בממשלה.
חיים אורון: אל תחדד ויכוח.
חיים אורון: תעיף אותה.
יהודה נסרדישי: זה מה שיש לי לומר, אדוני.
משה גפני: אתה לא מבקש להוריד את הסעיף הזה.
משה גפני: אבל תהיה רגוע עם העניין.
משה גפני: אני הייתי מסכים להוריד את זה.
משה גפני: אני רציתי מלכתחילה שתהיה תקופה יותר ארוכה, אבל ברגע שצריך אישור ועדת הכספים, זה נתון לביקורת ציבורית וזה לא יכול להיעשות בחטף.
יהודה נסרדישי: אני מקבל את המרות שלך.
משה גפני: לא, זאת לא המרות שלי.
משה גפני: להפך, אני אתך.
יהודה נסרדישי: אני מנהל רשות המסים וכאשר אני מסכם משהו, זאת מילה בסלע.
יהודה נסרדישי: הנושא הזה לא עלה ולא יכול להיות שיהיה מצב שיאמרו לי שסידרתי אותם, כן או לא.
יהודה נסרדישי: אני אומר לפרוטוקול שלא העליתי את הנושא, הוא לא עלה והוא לא נדון.
יהודה נסרדישי: זה הכל.
חיים אורון: אתה בא לכאן עם הצעת חוק לחודשיים והפכנו אותה לארבעה חודשים.
יהודה נסרדישי: מותר לי שלנושא מסוים אני לא אהיה מודע.
יהודה נסרדישי: זה קורה.
שגית אפיק: הוא בא עם שלושה וביקש ארבעה.
יהודה נסרדישי: יש סוגיה אם המנכה  ואני מבקש שמיכל תשלים אותי בעניין המנכה.
מיכל דויטש הנר: יש לנו כנראה אי הבנה לגבי הסיכום, לגבי הפטור ל-2012.
מיכל דויטש הנר: דיברנו על כך שבסעיף הזה יה שני סוגים של דוחות: דוח מעביד, מה שנקרא 126, ודוח מנכה.
מיכל דויטש הנר: את מי שאנחנו פוטרים ב-2012, זה את המעביד שהוא עוסק פטור או שהוא מעסיק פחות מארבעה עובדים אבל הפטור מ-2012 לא חל.
משה גפני: שגית, מה כתוב בהצעת החוק?
שגית אפיק: כתבנו שזה גם מעביד וגם מנכה.
מיכל דויטש הנר: הפטור.
שגית אפיק: זה הפטור.
שגית אפיק: אנחנו הבנו שהסיכום הוא רק לגבי מעביד שהוא עוסק.
מיכל דויטש הנר: כל מנכה.
משה גפני: מה זה מנכה?
מיכל דויטש הנר: מנכה זה מה ששאלת אותי לגבי האוניברסיטאות.
מיכל דויטש הנר: 856.
מיכל דויטש הנר: אמרנו שכל המנכים יהיו חייבים ב-856.
משה גפני: אבל זה עוסק פטור.
חזקיה ישראל: מה שאמר יהודה נסרדישי, זה מה שסוכם עם טלמון ושמואל חרסט.
חזקיה ישראל: הנושא הזה של שר האוצר שיוסמך באישור ועדת הכספים לא עלה ואנחנו מבקשים להסיר אותו.
משה גפני: לגבי ההסמכה?
חזקיה ישראל: ההסמכה של שר האוצר.
חזקיה ישראל: כפי שאמר יהודה בהגינותו, הנושא לא עלה, ואנחנו מבקשים להסיר אותו.
משה גפני: ג'ומס, רצית לומר משהו, אבל לפני שאתה מתייחס תדע שאנחנו מדברים על התחתית שבתחתית מבחינה כלכלית.
משה גפני: זאת אומרת, אנחנו מדברים על עוסק פטור שהוא מנכה.
חיים אורון: חברים יקרים, אנחנו תופסים כאן טרמפ על התחתית שבתחתית.
חיים אורון: אמרתי לך את זה גם בחדר.
חיים אורון: גם עורכי הדין שמקבלים 200 דולר לשעה, הוא מעסיק ארבעה עובדים, הם לא בסיפור.
שגית אפיק: אבל זה מעביד.
שגית אפיק: לא מנכה.
חיים אורון: יהודה, אני מבין למה לא רוצים.
חיים אורון: אגב, אני לא מבין עד הסוף למה לא רוצים את זה, אבל אני כן מבין.
חיים אורון: למרות שאני לא מבין, אני מתחיל להבין יותר.
חיים אורון: שאלתי את חזקי אחרי הישיבה למה הם כל כך מתנגדים.
חיים אורון: אם כן, אני מתחיל להבין.
חיים אורון: הנימוק ששכנע אותי היה שאפשר יהיה לתת על חשבון לעובדים בדרגות הכי נמוכות מס הכנסה שלילי.
חיים אורון: אני שואל את חברי הכנסת מה העמדה שאנחנו מייצגים כאן עכשיו.
חיים אורון: ארבעה עובדים אצל מנכה והם עובדים בשכר מינימום, יש להם שבעה ילדים.
מיכל דויטש הנר: אצל מעביד.
משה גפני: אתה מערב.
חיים אורון: מי זה מנכה?
מיכל דויטש הנר: יש מנכה ויש מעביד.
חיים אורון: מה עושה המנכה?
מיכל דויטש הנר: נותן שירות.
חיים אורון: הוא לא מעביד.
מיכל דויטש הנר: הוא לא מעביד.
משה גפני: אמנון לבנטל, אתה מנהל אגף בכיר שומה וביקורת ברשות המסים, אתה דיברת בשבוע שעבר.
משה גפני: אתה רוצה להוסיף משהו?
אמנון לבנטל: לא. החוק שמוצע היום הוא משופר, ישים יותר ואחרי הסכמות.
אמנון לבנטל: הכל בסדר.
שלי יחימוביץ': מה קורה לעובדים של נותן השירותים?
משה גפני: קודם כל אני רוצה לומר למר לבנטל תודה רבה.
שלי יחימוביץ': אני רוצה להבין מה קורה לעובדים של נותן השירותים, המכונה נותן השירותים.
שגית אפיק: את מתכוונת לעובדים שלו?
שלי יחימוביץ': במשרד עורכי דין עובדות ארבע עובדות ניקיון מטעם קבלן, איך מתחשבנים אתו?
יהודה נסרדישי: מה הקשר לדיווח?
יהודה נסרדישי: המעביד צריך  לדווח.
שלי יחימוביץ': מי המעביד שמדווח?
יהודה נסרדישי: הקבלן.
יהודה נסרדישי: תלוי מי המעביד.
יהודה נסרדישי: אם החברה להעסקת עובדים, היא המעביד שלה, היא תדווח.
יהודה נסרדישי: אם היא עובדת אצל עורך הדין באופן ישיר ולא דרך קבלן, הוא מדווח עליה.
יהודה נסרדישי: אלה יחסי עובד ומעביד.
משה גפני: שגית, תקריאי.
שגית אפיק: הצעת חוק לתיקון פקודת מס הכנסה התשע"א-2010
שגית אפיק: אחרי סעיף קטן (ב) יבוא:
שגית אפיק: דוח לגבי תשלום הכנסת עבודה לעובד ולגבי תשלום הכנסה חבת ניכוי בשל כל ארבעה חודשים בשנת המס (להלן – תקופת הדיווח) באופן מקוון כפי שיורה המנהל עד תום שלושה חודשים לאחר תקופת הדיווח לגביה מוגש הדוח, ולגבי מעביד שאינו עוסק פטור – זה תיקון מהנוסח שמונח בפניכם – ולגבי מנכה שאינו עוסק פטור, כשהם חתומים בחתימה אלקטרונית מאושרת או בחתימה אלקטרונית מאובטחת כפי שיורה המנהל.
שגית אפיק: 3.	בסעיף קטן (ג) לפני ההגדרה "עובד" יבוא:
שגית אפיק: אחרי סעיף קטן (ג) יבוא:
שגית אפיק: תחילתן של ההוראות כאמור תהא לכל המוקדם ביום פרסומן.
שגית אפיק: 2.	הוראת שעה לשנת 2012 לעניין סעיף 166 לפקודה
שגית אפיק: (ב1)	בלי לגרוע מהוראות סעיף קטן (ב), מעביד שאינו עוסק פטור או מנכה שאינו עוסק פטור או מעביד שאינו מעסיק ארבעה עובדים
שגית אפיק: יש לנו הרחבה.
שגית אפיק: יש לנו שלושה מצבים: מעביד שאינו עוסק פטור, מנכה שאינו עוסק פטור או מעביד שאינו מעסיק ארבעה עובדים.
מיכל דויטש הנר: שמעסיק פחות מארבעה עובדים.
שגית אפיק: שמעסיק עד ארבעה עובדים.
מיכל דויטש הנר: לא, זה מי שלא.
יהודה נסרדישי: מי שלא.
יהודה נסרדישי: זאת שלילה.
שגית אפיק: זה מי שיגיש.
שגית אפיק: היא צודקת.
שגית אפיק: בסעיף זה, חוק חתימה אלקטרונית, חוק חתימה אלקטרונית התשס"א-2001, חתימה אלקטרונית מאושרת כהגדרתה בחוק חתימה אלקטרונית, חתימה אלקטרונית מאובטחת כהגדרתה בחוק חתימה אלקטרונית ובלבד שהונפקה על ידי המדינה או על ידי מי שהמדינה הסמיכה לכך, בהתאם להוראות לפי פסקה (3), עוסק פטור כהגדרתו בחוק מס ערך מוסף.
שגית אפיק: תחילתן של הוראות כאמור תהא לכל המוקדם ביום פרסומן.
שגית אפיק: תחילתו של סעיף 166 לפקודה כנוסחו בסעיף 1 לחוק זה ביום י"ט בטבת התשע"ג (1 בינואר 2013) והוא יחול על תשלום הכנסת עבודה לעובד ותשלום הכנסה חבת ניכוי כמשמעותן בסעיף האמור ששולמו לגבי התקופה החל ביום י"ט בטבת התשע"ג (1 בינואר 2013).
שגית אפיק: חובת דיווח לוועדת הכספים של הכנסת.
משה גפני: יש מישהו שרוצה להתייחס לזה?
משה גפני: אנחנו מצביעים על הכל ביחד.
משה גפני: אני מצביע נגד מצפוני.
משה גפני: אם הייתי לבד בעולם, לא הייתי מצביע על זה.
משה גפני: זה לא מקל על האנשים.
יעקב אדרי: הרב גפני, אם אתה מתנגד, אני אתך.
יעקב אדרי: אני לא רוצה להשאיר אותך לבד.
משה גפני: אין ברירה אבל אני לא אוהב את זה.
משה גפני: מישהו אחר במקומי לא היה אומר את זה אלא היה מתלהב ואומר שזה חוק מצוין.
משה גפני: זה לא חוק מצוין.
משה גפני: זה חוק שיש בו מעלות ויש בו גם חסרונות.
משה גפני: אני לא אוהב את החוק הזה.
משה גפני: החוק הזה יאושר בכפוף למה שאמר מנהל רשות המסים כך שמי שאין לו אפשרות לדיווח מקוון, יש לו עמדות ברשות המסים, בסניפים של מס הכנסה, והוא יכול לעשות זאת שם.
יעקב אדרי: שאלה טכנית.
יעקב אדרי: תוך כמה זמן יישום החוק?
משה גפני: אמרתי קודם.
משה גפני: זה מתחיל ב-2012 ולכמה קבוצות הוא יתחיל רק ב-2013.
משה גפני: הכוונה שהחוק יתחיל להיות מיושם באוגוסט 2012.
יעקב אדרי: יש זמן.
משה גפני: הזמן רץ.
משה גפני: אני מפנה את תשומת לב החברים שכאשר זה אושר בחוק ההתייעלות הכלכלית והובא לוועדה, הקטע הזה בחוק, ארבע שורות, קיבל פתאום נפח גדול.
משה גפני: הצעת החוק  אושרה פה אחד
משה גפני: הסעיף הראשון על סדר היום הוא המשבר וסכנת סגירת מכתשים אגן.
משה גפני: כולם מכירים את הסוגיה הזאת, שגם התפרסמה בשבוע שעבר.
משה גפני: אני שומע שגם יש הצעות רבות לסדר-היום במליאת הכנסת על הנושא הזה.
משה גפני: היו גם פניות לדחות את הדיון הזה מכיוון שמתנהל משא ומתן בין ההנהלה לבין העובדים ומסתמן שיגיעו להסכמה עם העובדים – על כל פנים, זאת אפשרות סבירה.
משה גפני: החלטתי, לאור פניות של חברים – אגב, גם יושב ראש הכנסת דיבר אתי – לקיים את הדיון מכיוון שלפי דעתי מדובר בנושא מאוד עקרוני.
משה גפני: מדינות המערב בכלל וישראל בפרט הולכות לכיוון של סגירת המפעלים או פיטורי עובדים במפעלי התעשייה והעברת המפעלים או קניית שירותים מסין או בכלל מארצות המזרח.
משה גפני: עלות העבודה שם יותר נמוכה, וכאשר בעל מפעל או מנהל מפעל עושה את החשבון הכלכלי הפשוט של המפעל שלו הוא יכול להגיע למסקנות שעדיף לו, במקום שהמפעל יהיה בישראל, אם המפעל יהיה בסין.
משה גפני: הרווח שלו יהיה יותר גבוה בגלל שעלות העבודה תהיה יותר נמוכה והסכנה היא שמפעל אחרי מפעל נאבד בארץ, ועם כל זה שיש לנו משק חזק ויציב התעשייה עלולה לקרוס.
משה גפני: זו לא בעיה רק של מדינת ישראל, זו בעיה של מדינות המערב, בעיה גם בארצות הברית, אבל זו בעיה קשה מאוד אצלנו.
משה גפני: זה בא לידי ביטוי עכשיו, בסיפור של מכתשים אגן, שרוצים לפטר הרבה עובדים וייתכן אפילו שבסופו של תהליך להעביר את המפעל למקום אחר.
משה גפני: מדובר על מפעלים שבהם יש משאבים של המדינה, של הארץ הזאת, שכדי להפיק אותם, לייצר אותם ולתפעל אותם עלולים להעביר את זה לחוץ לארץ ושם לעשות את הרווחים על מה ששייך לכל האזרחים פה.
משה גפני: אני לא בטוח לגבי הנושא של מכתשים, תיכף נשמע את הנהלת המפעל, אבל זאת גם אפשרות שעומדת על סדר היום – אבל לא רק.
משה גפני: הדיון הזה הוא דיון על מכתשים אגן, אבל הוא דיון עקרוני על כל המערכת בישראל, לקראת מה אנחנו צועדים, מה הולך לקרות בשנים הבאים, האם נהפוך להיות מדינה שכל משאביה, כל מחשבתה וכל מה שהיא עושה זה רק לייצר כסף.
משה גפני: שיהיו פה עובדים או לא עובדים, שתהיה פה תעסוקה או לא תעסוקה – זה יהפוך להיות נושא משני לחלוטין והעיקר יהיה ייצור כסף.
משה גפני: בייצור כסף לא נוכל להתמודד, לא עם סין ולא עם מדינות אחרות.
משה גפני: אותו דבר היה בנושא של מפעלי הטקסטיל; יישובים התמוטטו כתוצאה מסגירת המפעלים הללו, אבל היה נוח יותר וזול יותר להעביר אותם למדינות אחרות ומה שקורה כאן מבחינה חברתית פחות מעניין, העיקר זה שיהיו למפעל יותר רווחים.
משה גפני: לכן, הדיון הזה הוא דיון עקרוני, שמתחיל בנושא של מכתשים אגן.
משה גפני: שוחחנו על העניין הזה, ייתכן שנצטרך להגיע לחקיקה.
משה גפני: המדינה בכל אופן נותנת הטבות למפעלים, נותנת תמריצים כדי שמפעלים יהיו כאן.
משה גפני: המפעלים מתפתחים כתוצאה מהתמריצים שהמדינה נותנת, מהמענקים שהמדינה נותנת ובסופו של דבר הם לוקחים את הכול ומעבירים למקום אחר.
משה גפני: יכול להיות שנצטרך להגיע לתיקוני חקיקה כאשר אנחנו מדברים על נושאים עקרוניים.
משה גפני: לפני שאאפשר לחברי הכנסת, אם אפשר שכל אחד בקצרה ידבר על העניין הזה - - -
שלי יחימוביץ': למה בקצרה?
משה גפני: בגלל שאני מוכן שחברי הכנסת ידברו אחרי זה.
יעקב אדרי: אבל אני רוצה לשמוע על המפעל.
יעקב אדרי: אולי נעשה את זה הפוך.
משה גפני: האמת היא שהסדר הנכון היה שנשמע את בעלי המפעל.
עמי אראל: בוקר טוב, לפי הצעתכם אומר כמה מילים, ואני מבטיח להיות קצר ותכליתי.
עמי אראל: הכותרת של הדיון הזה נקראת: "המשבר וסכנת סגירת מפעל מכתשים אגן".
עמי אראל: אני רוצה בפתח דבריי לומר דברים חד-משמעיים, ואני מדבר בשם קבוצת IDB ובשם בעל השליטה שלה, נוחי דנקנר - אין שום סכנת סגירה למפעלי מכתשים אגן, לא בדרום ולא באשדוד.
שלי יחימוביץ': גם לא סכנת מכירה?
עמי אראל: אם תרשי לי, אדבר גם על המכירה.
שלי יחימוביץ': התכנסנו כאן כדי לדבר על המכירה, לא על סגירה.
שלי יחימוביץ': אין צורך להכחיש דבר שלא הועלה מלכתחילה.
משה גפני: חברת הכנסת שלי יחימוביץ, אנחנו לא מתפזרים.
משה גפני: נאפשר לו להגיד את הדברים ברצף.
עמי אראל: אנחנו מתכוונים להמשיך את הפעילות של המפעלים האלה, אם תהיה מכירה ואם לא תהיה מכירה.
משה גפני: אתה יכול, בבקשה, לתת לנו תיאור מה זה המפעלים האלה?
משה גפני: כמה עובדים יש?
משה גפני: איפה הם נמצאים?
עמי אראל: כל זה ישנו, אני רק צריך כמה דקות.